
rot AM a et 


Azmat-e-Sahaba aur Aaj ka Musalman 


Hazrat Sahaba-e-Karam Razi Allahu Ajmaeen deen Islam ki 
bunyadin hain. Deen ke pehle phelane wale hain. Unhone 
Rasoolullah #8 se deen hasil kiya aur baad ke logon 
(Tabi'een) tak deen pohanchaya, apni zindagi deen ki 
tabaleeg mein laga diye. Sahaba ki jama'at woh mubarak 
jama'at hai jise Allah Ta'ala ne apne pak Nabi # ke saathi 
banney ke liye Chuna hai, yahi jama'at mustahiq hai misaal 
banney kay liya, jis kisi ko deen Islam par chalna hai woh un 
ki raah par chale, jo misaal ban kar phir misaal chhod kar is 


duniyaa se chale gaye. 


Teri mehfil bhi gai, 
chahne wale bhi gaye, 
Shab ki aahen bhi gayi, 
subah ke nale bhi gaye 
Dil tujhe de bhi gaye 
apna sila le bhi gaye 
Aa ke baithe bhi na the, 
ke nikaale bhi gaye. 

Jama'at Sahaba, Ummat-e-Muhammadiya ka afzal tareen 
tabga hai. Un ke dil pak, un ka ilm gehra, un ka ikhlaas 
kaamil, un ka har amal aakhirat rukhi hai, un ke akhlaaq 
pakkay aur un ki seeratain hidayat ke minar hain. Yeh woh 
hastiyaan hain jin ke shab-o-roz Rasoolullah #8 ke saath 
guzre, amli e’tibaar se, akhlaagi e’tibaar se, ruhani e’tibaar se, 
siyasi e’tibaar se, har e’tibaar se raast faida paney waley. 
Rasoolullah ke mo|jizat ko apni ankhon se dekha, Rasoolullah 
ki azmat ko apne dilon mein utaray, Rasool ke har baat par 
iimaan laye, Rasool ke ishaare par jaan aur maal lagaye. 
Sahaba-e-Rashid bhi thay (hidayat panay wale), murshid bhi 
thay (hidayat dene wale). haadi bhi thay (rahbar), mahdi 
(reanuma) bhi thay. Agar Sahaba-e-Karam kisi mas'alay 
deen par muttafiq ho jaate to woh ijma aur shar'i hujjat ho 
jaati hai aur jo is baat aur is ijma se inkar kare woh Islam se 
kharij hai, inhen khasusiyat ki bunyad par Sahaba-e-Karam 


ki ittiba zaroori hai. 

In ki ittiba Islam ki ittiba hai, in ki ittiba mein gumrahi se 
hifazat hai. 73 firqaon mein yahi woh Jamaat hai jo 

Sulesi 5 ale LiL "hai. "Hazrat Abdullah bin Amr (RA) se 
riwayat hai ke Rasoolullah 8 ne farmaya: Bani Isra’il 


bahattar (72) firqaon mein bate aur meri ummat tehattar 73 


firgaon mein bategi, sab jahannam mein honge siwaye ek 

jama'at ke. Sahaba (RA) ne arz kiya: Aye Allah ke Rasool # 
woh kaun honge? Aap #8 ne farmaya: abso! 5 ale Ui L, jis 
tareege par mein aur mere sahaba hain (us ke mutaabiq 


chalne wali jama'at." 


Sahaba-e-Karam ke Waaqi'aat ka sunna aur sunana iimaan 
ko ta'qat deta hai. waaqi'aat-e-Sahaba, Sahaba ki zindagi ko 
padhna, in par ghaur karna, in par amal karna, in se deen ka 
jame' tassawur lena (Comprehensive concept), phir is ke 
mutaabig deen ki tableeq karna zaroori hai. Taake ummat ka 
aksar tabga Sahabi waali mehnaton par padh jaaye, jis ki 
ibtida nafs ke islah se ho, aur intiha shariyat ko nafiz karne 
per ho, taake da'wat-e-deen se iqaamat-e-deen tak pahunch 


sake. 


Momin mein quwwat-e-imaani aur josh-e-lslami mein 
ziadati lana hai to seerat-e-Rasool-e-Pak #8 aur ahvaal-e- 
Sahaba-e-Karam woh mo'tabar aur mustanad zaraye hain, jo 
ummat ke mizaj mein kamil-e-Islam ki taraf modh sakti hain, 
zikr Sahaba kamzoor timaan ke liye quwwat deta hai, da'wat- 
e-iimaan ke sholay ko mazeed bhadka kar iimaan ki unchi 
manzil tak pahunchane mein tazkirah (discussion) Sahaba 


madadgar hai. 

“ishq farmida-e-qasid se subuk-gam-e-amal 
agl samjhi hi nahifi ma.ant-e-paigham abht” 


Ek muddad se yeh baat nazar mein aa rahi hai ke vaa'izeen 
(preacher), khateeb(speaker)hazraat aur musannifeen 
(authors) aur mua'lifeen (compiler) apni tamaam tar 
tawajjuh awliya ki hayaat-e-tayyiba, in ke tablighi safar aur 
in ke karamaat ko bayan karne may apni sari zindagi guzar 


detey hain. 


chunache logon mein un ke buzurgi, taqwa ke qisay aam hui 
aur doosri taraf musanifeen (writer) aur khateeb (speaker) ki 
kaafi pazeerai(acceptance) bhi hui, aisa kyun huwa is ke kayi 


wajohaat hain. 


Aik: wajah to yeh hai ke un majaalis mein aisay log mard ho 
ya aurat, jama hotay hain jin mein Ilmi istedaad nahi hoti 
yani uneducated hotey hai, ummat-e-muslimah mein bad 


qismati se aisay log bohot hai. 


Doosri: wajah yeh hai ke karamaat aur karishmey sunney 
mein kuch zimmedariyan laago (apply) nahi hoti, kuch boojh 
(burden) bhi nahi padta, is ke barkhilaf deeni ta’leem ka 
magsad hasil kana lohay ke chaney chabanay ke barabar hai 
aur log aisa sunney sunanay ko deeni ta'leem ki mehnaton ke 


mutaabig apna ageedah bana liye, jo ke aik badi ghalti hai. 

Teesri: baat yeh hai ke logon mein ungli katwa kar shaheedon 
mein shaamil honay ka mizaaj agaya hai, is ki wajah jisam 
per koyi boojh (burden) dalna nahi hai aur aish-o-aaraam 


zindagi (luxury life) wala mizaaj ka hona hai. 


Chauthi: baat yeh hai ke log amal ko ilm ka muqaam samajh 
liya hain, halaanke ilm amal ka imam hota hai aur is ki 
mehnat momin ko janasheen-e-rasool ke magam tak 


pohanchati hai. 


Beharhaal ab surat-e-haal aksar logon ki yeh hai ke, aulia 
Allah ke yaad mein likhi gayee kitaaben har ghar mein padhi 
ja rahi hain aur suni ja rahi hain. Phir yahi rujhan 
(inclination) is qadar taraqqi kar gaya ke dars-o-tadrees aur 
quran-o-hadees ki jagah un ke tazkeray, un ke zindagi ke 
gissay le liye aur masajid mein bhi baad Fajr aur baad Asr un 
qisson ko sunaya jane laga, ab nah to quran ki tafseer hai, na 
hadees ki tashreeh hai, na fiqhi masaail ka qhulasa hai, ke jin 
ka ta’ lluq momin ki zindagi ke saaray sho'ba-e-hayaat se 
hain. Nateejatan ummat mohammadiya ka azeem tabga 
deeni ilm ke aitbaar se be'ilm, unpadh (illiterate), kam padha 
likha aur kam padhney ka aadi ho gaya aur deen tazkira 


aulia mein mehdood ho kar reh gaya hai. 


Ek ilmi gharana ke farzand jo Ragim (Writer) ke dost bhi 
hain aur woh hafiz-e-Quran bhi hain, Ragim ne un se poocha 


ke Zubeir bin Awam kaun thay? Musoof jawaban la ilmi ka 

izhar kiye, phir Hageer ne poocha ke Baba Sharfuddin kaun 
thay? jawaban un ke chehre par ek khushii zaaher hui, phir 
karamaat ke tafseelat shuru ho gaye, baghair is zimmedari 
ke, ke un batoon ki sanad aur saboot ka kya maqam hai. Ab 
deen-e-Islam logon ki nazar mein karamaton aur karishmon 


wala deen ho gaya. 
Tazkira Sahaba se doori ki kayi wajohaat (reasons)hain 


(1) Ek to yeh ke un ke tazkiron mein apni maan chaahi 


baatein nahin milti. 


(2) Dusre yeh ke un ki hayat-e-tayyiba mein karamaat ka zikr 


nahin aata jo hamare zehnon mein buzurg honay ke leye 


daleel hai. 


(3) Teesri baat yeh hai ke hamari ain khwahish hai ke hamara 


deen maal aur jaan ki zamanat aur hifazat wala deen ho. 


Jis mein aise a'maal hon jin se jaan aur maal khatre mein nah 
padhe, jaise namaz, roza, zakat aur hajj wale a'maal hain un 
mein kisi gism ka khatra nahi hai. na jaan ko hai aur na maal 
ko, lekin Sahaba wala deen us ke bar'aks (opposite) hai, 
wahan jaan aur maal ki qurbaniyon ka ek taweel silsila hai. 
iimaan laney ki pehli saans se shuru hota hai aur maut tak 
jaari rehta hai, chunache islah nafs se baat shuru hoti hai to 


Allah ki rah main jaan deney ak pahunch jaati hai. 

Yeh jaan-o-maal ki qurbaniyon wale tazkare, yeh Sahaba 
akKram ki sad-fi-sad (100%) akhirat rokhi zindagiyan, yeh 
Makkah wale sabr ke shab-o-roz, yeh Madinah wale jaan- 
omaal ki qurbaniyan, jihad asghar ki shakl mein yeh sab aisi 
batein hain ke log un par amal karna to darkinaar un ko 
sunna bhi pasand nahi karte. 

Baratar az andesheh-e sood o ziyan hai zindagi 


Hai kabhi jaan aur kabhi tasleem-e-jaan hai zindagi 


Iqbal samajhte the ke Islam kya chahta hai? Kalma-e-tauheed 
ka taqaza kya hai? Makki aur Madani zindagi se hum kya 
hasil karen? Islam kis gadar zabardast zimmedari ka naam 
hai? 


Sadaq-e-Khaleel bhi hai ishq, sabr-e-Hussain bhi hai ishq 


maa'raka-e-wujood mein Badr o Hunain bhi hai ishq 


Ab yeh sawaal ke ummat mein ageeday ke aitbaar se jame' 
tassawur (Comprehensive concept), jamia tassawur kyu 
khatam ho gaya? Nazariyaat aur aa’maal ke daira-e -Islam ko 
kyu kuch aa’maal ki hadh tak na sirf mehdood kiya gaya 
balke isi ko kaamil deen kyu samjha gaya? Is ki tafseelaat 
wagt talab bhi hai aur kam zaroori bhi hain. Phir bhi arz 
karta hoon ke ullama, khatibeen (speaker), vaa’izin 


(preacher), masajid ke imam, musanifeen (authors) aur shola 

bayan mugarrereen ummat ki tan aasaanee (ease), deen ke 
baare mein unka ghair zimmedarana rawayya aur unki 
mizaaj ke mutaabiq aur unki chahat ke mutaabiq deen ko 
paish-e-nazar vakh kar apni ilmi salahiyaton aur fun ko, 
deen ke jamia tassawur se deen ko ummat chahe tassawur ki 
taraf pher diye. Aisa karne mein unko shohrat to hasil ho gayi 
lekin ummat ka aksar tabaga, deeni ilm yani Quran aur 
Hadees aur Fiqh se door ho gaya aur Sahaba wale aa’maal aur 
kaarnamon aur qurbanion ko deen se kharij (non islmaic) 
samajhne lag gaya. Ab is ka wabal unke sar hi rahega ya kisi 


aur ke? 


Usool pasandi alag baat hai aur khwahishat pasandi is ki zid 
(opposite) hai. Usool pasandi mushkil kaam hai aur 
khwahishat par chalna aasaan hai. Tabiyat aur shariyat aik 
dosre ki zid hai, shariyat ka nuzool insaan ko tabiyat par 
chalne se rokne ke liye hai. Tabiyat ko shariyat ka ehtraam 
kar ke us ke mutaabigq zindagi guzare, na ke shariyat ko 
tabiyat ke mutaabig bana le. Aisa karne mein ullama awaam 


ke isharon par chalne lag gaye. 


Hai wohi tere zamane ka imam barhaq 


Jo tujhe haazir 0 mojood se bezar kare 


Shaayad aisi hi zehniyat ke koi saheb ne Hazrat Sheikh 
Ahmed Sirhindi Rehmatullah alaih Mujaddid Alf Sani ke 

zamane mein, Aap se sawaal kiye ke Hazrat Umar bin Abdul 
Aziz aur Hazrat Muawiya Razi Allah ta'ala anhu mein 
martaba ke lehaaz se farq kya hai? Azmat aur buzurgi ke 
aitbaar se un ke darmiyan kya farg hai? Mujaddid ka jawab 
sunne se pehle mein chahta hoon ke aap dono (Hazrat Umar 
bin Abdul Aziz aur Hazrat Muawiya) ke darmiyan jo sifaat 


hain unko mokhtasar jaan lein. 


Hazrat Umar bin Abdul Aziz Rehmatullah Alaih khilafat-e- 
Umawiya (Umayyad Caliphate) ke gi" khaleefa hain, jinhone 
do saal 99 hijri se 101 hijri khilafat ki, aap ki ragon mein 
Faroogi khoon tha, aap Hazrat Umar razi Allah anhu, 2" 
khaleefa ke poti (grand daughter) Umm Asim ke betay hain, 
aap ke deeni karnamon se har musalman achi tarah waqif 
hai. Mukhtasir ye ke us wagt ke log aap ki khilafat ke 
karmamon ko dekh kar khilafat-e-Rashida ko yaad karte the, 
jis ko guzre 70 saal ho chuke thae. Ahadees-e Nabvi ki ishaa'at 
(collection fo Ahadees) aur hifazat ibtida aap hine ki, masajid 
mein Sahaba akaram ke kaafiron ke saath, Sahaba aur Rasool 
ki taraf se ki gayi jangoan ke wageaat aur seerat aur hayat-e- 
tayyiba ke dars-o-tadrees ka silsila jaari farmaya, aap ko 
khilafat ki zimmedariyan aik taraf thi, to doosri taraf Allah 
Ta'ala se hisaab kitaab ka darr is qadar tha ke aap aksar roya 
karte thae. Log rone se mana karte to farmate ke mujhe mat 

roko kyun ke agar Darya-e-Furat (Euphrates river) ke kinare 
kisi ki bakri ka aik bacha bhi halaak ho jaye to us ke badle 


mein, mein Khuda ke yahan pakda jaaonga. 


Ek martaba aap ki Islami fouj ka koi sardar Allah ke raah 
may janey wala tha, us ka naam Sulaiimaan bin Abi Karima 
tha, aap ne us ko khat likha ke khilafat ki zimmedari mujh 
par daali gayi hai jo ke Allah ki taraf se meri zabardast 
aazmaish hai, mujhe khauf hai ke mere haalaat mujhe halaak 
na kar dein. Mujhe maloom hua hai ke tum Allah ke rah may 
ja rahe ho, meri darkhwast hai ke jab tum maidan-e-jang 


mein utro to mere liye shahadat ki dua karna. 


Ek martaba bait-ul-maal mein bohot se saip (Apples) aa gaye, 
in ko aap aam Musalmano mein tagseem kar rahe the, aap 
ka chhota bacha ek saip (Apple) utha kar khane laga, aap ne 
is ko is ke mooh se cheen liya, woh rota hua maa ke paas jaa 
kar shikayat kiya, maa ne bazaar se apple mangwa diya. 
Hazrat Umar bin Abdul Aziz jab ghar pahunche to unhein 
apple ki khushboo aane lagi, biwi se aap ne poocha, Fatima 
yahan sarkari apples to nahi aaya? Biwi ne saara wagia 
sunaya, aap ne farmaya Khuda ki kasam maine is ke mooh se 
saip(apple) nahi cheena tha balke apne dil se cheena tha, is 


liye ke mujhe pasand nahi tha ke Musalmanon ke aaples ke 

badle mein, mein apne aap ko Allah ke yahan barbaad kar 
doon. 

Yeh the Umar bin Abdul Aziz Rehmatullah Alaih jo taabai'i 
thae aur jin ko Sahaba Akaram ki sohbat mili thi. 


Ab Hazrat Muawiya razi Allah Ta'ala anhu ke baare mein 
jaan lein, yeh khilafat-e-Umawiya (Umayyad Caliphate) ke 
founder aur pehle khaleefa hain, jinhon ne 41 hijri se 59 hijri 
tak khilafat ki yani 18 saal. 


Yeh Sahabi-e-Rasool Sallallahu Alaihi Wa Sallam hain, katib 
wahi hain, aap ki behan Umm Habiba azwaj-e-mutaharat 


mein se hain, is lehaaz se aap Rasool-e-Khuda ke nisbati 


bhai hain. 


Aap ki fatuuhaat (numerous victories) zyada hain, khilafat- 
e-Faroogi dour mein aap ne Shaam fatah kiya jo Romiyon ke 
control may tha, 80 hazar Romi mare gaye, North Africa ka 
gila bhi aap ne fatah kiya, Bahri jahaaz sazi (naval wars) aap 
ke dour mein hui, bahri (naval forces) fouj aap ke dour mein 
tayyar hui, nahrein aap ne khudwai. Tareekh likhne ka 
dastoor aap ne rivaaj diya. Yeh thae Sahabi-e-Rasool jin ko 
Rasool ki suhbat (relation, friendship) hasil thi. 


Chunacheh Sheikh Ahmed Sirhindi ne jawabaan farmaya 
Hazrat Muawiya ke ghoday (horse) ki naak mein ratobat 

(wet, saliva) ki wajah se jo matthi jam gayi thi us matthi ka 
mugabla Umar bin Abdul Aziz tabai'i nahi kar sakte, yeh hai 


magam-e-Sahabi. 


Ek martaba Hazrat Muawiya Razi Allah Ta'ala anhu ne 
farmaya ke Allah Abu Bakr Razi Allah anhu par reham kare 
kyuke na unhone duniya ko chaha aur na duniya ne unko 
chaha aur Hazrat Umar razi Allah anhu woh thae ke jinko 
duniya nay chaha lekin woh duniya ko na chaha, Hazrat 
Usman Razi Allah anhu woh thae ke jin ko duniya nay 
aazmaish main daala aur hamara haal yeh hai ke hum to 


bilkul duniya ki chahat may dobay howay hain. 


Auliya Allah ki badaai, buzurgi apni jagah hai aur un ke 
ahwal-o-kashf-o-karamaat ke bare mein jis tarah 
musalmanon may aam kardiya gaya, Is ke zimmedar woh 
mugarririn, musannifin aur muallifin hain jo apni tahreeron 
se aur tagareer se mehfilon ko garm karte hain, lekin jab un 
ka mugabla pahaadon jaisi ba azmat hastiyon, yani sahaba 
karam se kiya jata hai to haq baat wohi hai jis ko Mujaddid 
Alif Sani Rehmatullah Alaih ne tamseelan wazaahat (clear 


example) farmaai. 


Dawat e deen ka maamla ho, amr bil maroof aur nahi anil 
munkar ka maidan ho, ya jaan-o-maal mein, hisaab o 


qurbani ki misaalein hon, ya taqwa ka tazkara ho, ya sabr o 

tahammul, ya tawakkul ki baat ho, ya ikhlaq ki bareekiyan 
hon, ya fana fillah aur fana fir rasool ki mushagatain hon, ya 
ittiba-e-sunnat ka miyaar ho, in sab baton mein sahaba 
akaram fageeda al-misal hain (having no parallel examples 
like sahaba), auliya Allah ke tazkre aur wagiat kisi bhi sahabi 
ke hikayat aur kaarnamon ke samne isi tarah past ho jate 
hain jis tarah ek gqadaawar (strong) insaan ek 


pahaad(mountain) ke samne. 


Hazrat Abdullah bin Masood apne zamane ke logon ko 
mukhatib karke farmaya ke logo! Tum sahaba e Rasool se 
zyada roze rakhte ho aur zyada namazein padhte ho aur 
zyada mehnatain karte ho, halan ke woh tum se behtar thae, 
is par logon ne aap se wajah daryaft ki to aap ne farmaya woh 
is aitbaar se behtar thae ke woh tum se zyada duniya se be- 
raghib (careless, unconcerned) thae aur tum se zyada woh 


aakhirat ke mushtahig thae. 


Hazrat Abdullah ibn Umar Radiyallahu ta'ala Anhu farmate 
hain ke jo aadmi yeh chahta hai ke woh kisi ke taur tareege 
ko ikhtiyar kare, usko chahiye ke woh un logon ka tareega 
ikhtiyar kare jo duniya se ja chuke hain aur yeh log Nabi 
Akram #8 ke sahaba hain jo ke ummat mein sab se behtar 


hain aur sab se zyada nek dil aur sab se zyada gehre ilm wale 
thae. 

Yeh aise log hain jin ko duniya mein deen pehlane ke liye 
Rasool Khuda ki musahibat (campanionship) ke liye chun 
liya gaya tha, lehaaza un jaise ikhlaq aur un jaisi zindagi 
guzarne ke tareegon ko apnao, Rabb e Kaaba ki qasam! Nabi 


Kareem ke yeh tamam sahabi hidayat-e-mustaqeem par thae. 


Agar maazi munawwar tha kabhi, to hum na the haazir 


Jo mustagbil kabhi hoga darakhshan hum nahi honge 
he gi wal gat 
Pd) oF 05455 Syed Ot UU Ca Si ul pe es} 


a ye 2 yas 
[Vv + solec ST] gO Uy Sys 


Tarjuma: (Ae ummat e Muhammadiya!) Tum log (sab ahle 
mazaahib se) achi jamaat ho ke woh jamaat (aam) logon ke 
naf'a pahunchaane ke (yaani naf'a hidayat ke) liye zahir ki 
gayi hai (aur naf'a pahunchaana jo is wmmat ke khair aur 
afzal hone ki wajah hai iski soorat yeh hai ke) tum log nek 
kaamon ko batlatey ho aur bure kaamon se rokte ho aur 
(khud bhi) Allah Ta'ala par imaan latey ho (yaani imaan par 
gayam rehte ho). 


Is aayat mein ummat ke khair ul umam (nek kaam ka hukum 
kartey aur bure kaamon se roktey) hone ki wajah yeh batlai 
gayi hai ke yeh Allah ke bandon ko naf'a pahunchaane ke liye 

hi wajuud mein aayi hai aur iska sab se bada naf'a yeh hai ke 
Allah ke bandon ki ruhani aur ikhlagi islaah ki filer iska 
mansabi fariza hai, chunanche sabiqah saari ummaton (all 
previous religions ) se zyada amr bil ma'roof aur nahi anil 
munkar ki takmeel (completion) is ummat ke zariye ho gayi, 
jalan her lof Ssh Yor /! amr bil ma'roof aur nahi 
anil munkar ka fariza sabiqah ummaton par laago tha magar 
teesra darja yani haath ki quwwat se deen to lago karne ka 
hukum nahi tha, yani sirf zubaan aur dil se hi amr bil ma'roof 
aur nahi anil munkar hota tha, lekin teesra darja yani haath 
ki quwwat se amr bil ma'roof aur nahi anil munkar jismein 
Allah ki raah may tamaam gqismay daakhil hain aur bazor 
hukumat islami qanoon ki tangeed bhi is ka juz hai woh 


sabigah ummaton mein nahi tha. 


Infiradi satah par islah bin nafs yani nafs ke khilaf mehnat, 
shaitaan ke khilaf mehnat, bigdey mu'ashray ke khilaf 
mehnat imaan laane ke saath hi shuru ho jata hai aur momin 
ki maut tak jaari rehta hai. Chunka sahaba karam makki 
daur mein imaan ke saath nafs per mehnat karte rahe, bigdey 
mulashray ki islaah mein lag gaye, to hijrat ki noubat aa gayi 
yeh islah bil quran tha, yani qurani nazariyat par na sirf 
khud amal kiya balki un nazariyat ko zubaan se, galam se 


pesh kiya, mabahise(arguments) bhi hue, munazir (debate) 

hue, nazariyati se mukhalifat is qadar ho gayi ke Makkah se 
Madina hijrat kana pada, jab Madina mein ek jamaat ki 
surat ho gayi to haat ke quwwat yani qitaal ft sabilillah ki had 
tak pohanch gaya, to sahaba akaram baatil hukumat aur 
uske faasid nizaam ko islami hukumat aur uske nizaam e haq 
se badalne ke liye jaan o maal laga diye, taake dawat-e-deen, 
iqamat-e-deen ki surat ikhtiyar kar liye aur yeh deen deegar 
adyaan (other religious ) par ghalib aa jaye, chunanche Badr, 
Uhud, Khandag, Khyber aur dosaray ghazwat qitaal ft 


sabilillah ki suratein hain. 


Is lihaz se sahaba akaram hi khair-e-ummat kehlaane ke 
mustahiq hain, jinhon ne saare deen ke agsam par amal 
farmaaye. Ab sahaba ke baad bhi agar koi chahe ke iska 
shumaar khair-e-ummat mein se ho to usko imaan aur amal 
esaalih ke saath (jo ke inftradi amal hai) “watawasaw bil haqq 
watawasaw bis sabr” par bhi amal karna chahiye. Iske liye 
jamaat ka hona bhi zaroori hai jaise ke sahaba akaram ki 


jamaat thi. 


Mazkoora aayat Aale Imran (surah Imran) ki tafseer ke baare 
mein Hazrat Sudi Rehmatullah Alaih Hazrat Umar 
Radiyallahu ta'ala Anhu khalifa e sani (2 Khalifa) ka 
irshaad naql farmaate hain ke agar Allah Ta'ala chahta to 
kuntum 25° ke bajaye antum 35! farmata jiska tarjuma 

"tum" hai aur aisi surat mein hum sab is se muraad ho jate, 
khwah amr bil ma'roof aur nahi anil munkar karein ya na 


karein, lekin Allah Talala ne kuntum 325° farmaya jo 


Muhammad & ke sahaba karam ke baare mein khaas hai 
aur iska tarjuma "they tum" yani woh "khair-e-ummat" hain 
aur jo un jaise kaam karega woh khair-e-ummat banega na 


ke khair-e-wmmat bana hua hai. 


Hazrat Qatada Rehmatullah Alaih farmate hain ke Hazrat 
Umar Radiyallahu ta'ala Anhu kuntum khair-e-wmmat wali 
aayat tilawat farmayi aur farmaya ke jo shalkhs is khair-e- 
ummat mein se hona chahe woh is shart ko poora kare jo 
mazkoora (mentioned) aayat mein Allah ne khair-e-ummat 
hone ke liye ziler farmaayi hai. Yani amr bil ma'roof aur nahi 


anil munkar. 


Khilafat e Rashida wale sahaba ki shaan: 


Hazrat Muawiya Radiyallahu ta'ala anhu jab khalifa thae, is 
wagt Hazrat Ibn Abbas Radiyallahu ta'ala Anhu se aap ne 
Hazrat Siddig e Akbar Radiyallahu ta'ala Anhu ke baare 
mein daryaft farmaaya ke woh kaisi shalehsiyat thae? Hazrat 
Ibn Abbas radiyallahu anhu ne farmaya ke woh quran ki 


tilawat farmaane wale, burayi se door rehne wale, burayi se 

roknay wale aur apne deen ko khoob achi tarah jaanne wale, 


Allah se darne wale, raton mein ibadat karne wale. 


Din ko roze rakhne wale, duniya se mehfooz rehne wale, 
makhloog ke saath adal o insaf karnay wale, neki ka hukum 
karne wale, neki par khud chalne wale aur tamaam halaton 
mein Allah ka shukar karne wale, subah shaam Allah ka zikr 
karne wale aur deeni zarooraton ke liye apne nafs ko dabane 
wale thae. Parhezgari mein, qanat mein, paak damni mein 
aur husn e sulook ka acha badla dene mein, woh apne 
tamaam saathiyon se aage thae, jo un par aib (defect) lagaye 


un par taa qayamat Allah ki lanat ho. 


Phir Hazrat Muawiya Radiyallahu ta'ala Anhu ne Hazrat 
Umar Radiyallahu ta'ala Anhu khalifa-e-sani (2" Khalifa) ke 
baare mein daryaft farmaaya, Hazrat Ibn Abbas radiyallahu 
ta'ala anhu ne farmaya woh Islam ke madadgaar saathi aur 
yateemon ka thikana, imaan ka khazana, kamzoron ki 
madat, musalmaan ke liye sukoon, aur Allah ki makhloog ke 
liye qila, aur tamaam logon ke liye madadgaar thae, woh sabr 
ke saath Allah ke deen ko le kar khade hue, raza-e-ilahi aur 
sawaab-e-aakhirat ki umeed mein, har takleef par sabr kiya, 
yahaan tak ke deen-e-Islam ko Allah ne ghalib kar diya aur 
kai mulkon par Allah ne musalmanon ko fatah di aur aalam 


mein Allah ta'ala ka ziler hone laga. Har haal mein Allah ke 

shaakir aur har ghadi Allah ke zaakir thae. Jo unse bughz 
rakhe us par qayamat tak lanat ho Allah ki. 


Phir Hazrat Ibn Abbas Radiyallahu ta'ala Anhu ne Hazrat 
Usman Radiyallahu ta'ala Anhu ke baare mein bayan 
farmaya ke woh bade shareef mizaj wale, nek logon se dosti 
rakhne wale, mujahideen mein woh sabse zyada jam kar 
mugabla karne wale, bade shab bedar (raaton ko ibadat), 
bade zaakir thae. 


Phir Hazrat Ali Radiyallahu ta'ala Anhu ke baare mein Ibn 
Abbas radiyallahu Rnhu ne farmaya ke Allah ki gasam woh 
hidayat ka jhanda, taqwa ka pakka thae. Raat ki tareeki mein 
roshni thae, seedhi raah ki dawat dene wale, aasmaani 
sahifon aur asmaani kitabon ke jaanne wale, quran ke 
mufassir, sabse bade jawan mard, achhe khateeb, adal o insaf 
mein afzal, behtareen aurat Fatima ke khawind, Huzoor ke 
do nawason ke walid, meri aankhon ne un jaisa na dekha aur 


na gayamat tak kabhi dekh sakengi. 


Hazrat Abdullah ibn Masood radiyallahu ta'ala anhu 
farmate hain ke Allah ta'ala tamaam bandon par aur unke 
dilon par nazar dala to unmein se Hazrat Muhammad & ko 
pasand farmaaya aur unko apna Rasool banaya aur unko 


apna ilm diya phir dobaara logon ke dilon par nigah dala aur 

Rasool Khuda ke liye sahaba akaram ko chuna, unko apne 
deen ka madadgaar aur apne Nabi ki zimmedariyon ko 
poora kane wala banaya. Lihaza jis cheez ko sahaba akaram 
achha samjhenge woh cheez Allah ke paas bhi achhi hogi aur 
jis cheez ko sahaba bura samjhenge woh cheez Allah ke haan 


bhi buri hogi. (Radiyallahu Anhum wa Radhu Anhu) 


Ashab e Rasool woh hain jo deen ki dawat, deen ki asha'at, 
deen ki iqamat aur deen ko deegar adyaan par ghalib karne 
mein jaan o maal laga diye. Ashab e Rasool woh hain jo quran 
e kareem ke pehle mukhatib hain, hadees e Rasool ke pehle 
mukhatib hain, muljizat e Rasool ke pehle shaahid hain. 
Ashab e Rasool sabse zyada Rasool Khuda se mohabbat 


karne wale thae. 


Hazrat Abu Baler Siddiq (RA) ka pehla khutba: 


Main aap logon par hukmaran banaya gaya hoon, halan ke 
main sabse behtar nahi hoon, Khuda ki gasam, maine yeh 
mansab apni chahat aur khwahish se nahi liya hai, na main 
yeh chahta hoon ke kisi doosre ke bajaye yeh mujh ko mile 
aur na maine Khuda se kabhi iski dua maangi, na mere dil 


mein iski hirs paida hui. 


Mere liye is mansab mein rahat nahi hai, balki yeh ek baar e 


azeem hai jo mujh par daala gaya hai, uthaney ki taqat to 

nahi hai siwaye iske ke Allah hi meri madad farmaaye, aap 
log agar mujhe Rasool Khuda ke meyaar par janchenge aur 
mujh se yeh tawakku rakheinge jo Huzoor se rakhte thae to 
main iski tagat nahi rakhta kyunki woh shaitan se mehfooz 


thae aur un par aasman se wahi nazil hoti thi. 


Agar main theek kaam karoon to meri madad kijiye aur agar 
ghalat kaam karoon to mujhe seedha kar dijiye. Tumhare 
darmiyan jo qawi hai woh mere nazdeek kamzor hai yahaan 
tak ke main us se haq wusool karloon aur tumhare darmiyan 
jo kamzor hai woh mere nazdeek gawi hai yahaan tak ke 


main uska haq dila doon agar Khuda chahe. 


Meri itaat karo jab tak ke main Allah aur uske Rasool ko 
maanu aur agar main uski aur uske Rasool ki nafarmaani 
karoon to meri itaat tum par nahi hai aur main pairwi karne 


wala hoon, nayi raah nikalne wala nahi hoon. 


Yeh tha khutba Khalifa e Rasool #8 Hazrat Abu Baler Siddiq 
radiyallahu ta'ala anhu ka. 


Hazrat Umar (RA) ka pehla khutba: 


Logon, mere upar tumhare huqoog hain, mein Allah Ta'ala 
ke ata karda fahm mein se koi cheez wusool na karoon magar 


qanoon ke mutaabig, aur mere upar tumhara yeh bhi hag hai 

ke jo kuch maal mere paas aaye us mein se kuch na nikle 


magar haq ke saath. 


Hazrat Usman (RA) ka pehla Khutba: 


Logon! Suno main pairwi karne wala hoon, nayi raah nikalne 
wala nahi hoon, jaan lo ke kitaab Allah aur sunnat-e-Rasool 
ki pairwi karne ke baad teen baatein hain, jin ki pabandi ka 


main tum se wada karta hoon. 


(1) Meri khilafat se pehle tumne baahmi ittefaq se jo tareege 


aur qawaid mugarrar kiye the main unki pairwi karoon ga. 


(2) Yeh ke jin maugay mein pehle se koi gaidah muqarrar 
nahi hua tha us mein sab ke mashware se abl e khair ka 


tareeqa mugarrar karoon ga. 


(3) Yeh ke tum se apne haath ko roke rakhoon ga jab tak ke 
tumhare khilaf koi karwai karna ganoon ki ruh se wajib na 


ho jaye. 


Hazrat Ali (RA) ka pehla khutba: 


Logon! Suno khabardaar tumhara hum par yeh haq hai ke 
hum Allah ki kitaab aur uske Rasool ki sunnat ke mutaabiq 
amal karein aur tumhare maamulaat ko Allah ke mugarrar 


karda haq ke mutaabiq chalayein aur Rasool Khuda ki 

sunnat ko naafiz karein aur tumhare darpardah (people who 


are not available in the qutba) bhi tumhare saath khair 
khwaahi karein. 


Sahaba akaram Radiyallah Ajmaeen ki shaan: 


Rasool Allah #8 ko hukum hua ke sahaba ki maiyat (being 
together) aur musahibat (companionship) par apne dil ko 
mutmain rakho aur unse kabhi nigah na phero, sahaba 


akaram ke hag mein malaika e mugarrabin dua e maghfirat 


karte hain. 


Sahaba akaram Nabi Akram & ke faiz-e-yafta (grace) aur 
tarbiyat-e-yafta (trained) hain. Sahaba Khair ul Khalaik 
(good manners) hain. Woh Allah ki raah mein jaan o maal ki 
aazmaishon yani qital fi sabeelillah mein sarfaraz nikle, kai 
sahaba ke liye jannat ki basharat duniya mein de di gayi aur 
kai sahaba ke liye maghfirat ki basharat hai aur saare sahaba 


akaram se Allah raazi ho gaya aur woh Allah se raazi ho gaye. 


Hajjat ul Wida aur Khutba Rasool #8 


Hajjatul Wida ke moukae par jo khutba Rasool-e-Khuda ne 
diya us waqt ek laakh 40 hazaar sahaba maujood thae, agar 
unki auratein, bachay, budhay sab ko milaya gaya to ek 
andazay ke mutaabiq paanch laakh ho jaate hain. Hazrat 

Imam Maalik Rahmatullah Alaih ne farmaya ke Ummat e 
Muhammadiya ke aakhri tabagay ki islaah bhi usi se hogi jis 
se ummat ke awwaleen tabagay yani sahaba akaram ki islaah 
hui thi. 

“Ua ny Gc Ley AAT Sh Sa lb 
Sahaba akaram ki islaah, tarbiyat, tahzeeb, ikhlaag, kirdar 
Quran e Kareem se hui, Ahadees e Rasool se hui, Sohbat e 
Rasool se hui. Phir aaj ki islaah ke liye bhi wohi zariya honge 
yani Quran e Majeed, farmudaat e Rasool &, ullama aur 


buzurgan e deen waghera. 


Sahaba akaram imaan laane se gabal zaleel o hageer samjhay 

jaate thae, imaan aur amal e saaleh unki zindagiyon mein 
ingilab laya, gumnaam naamwar ho gaye, mugtadi imam ho 
gaye, mahkoom haakim ho gaye, mutasir hone wale mutasir 
karne wale ho gaye, maghloob ghaalib ho gaye, magar yeh sab 
us wagt hua jab Islam ke chaman ki aabiyari (irrigation) 
sahaba ke jaan aur maal se hui. Sahaba gharon se hijrat kiye, 
unki auratein bewa ho gayi, unke bachay yateem ho gaye, 
unke imlaak (assets) deen mein lag gaye, unki duniyaawi 
aarzuwein fana ho gayin, unka jeena aur marna Allah aur 
Rasool ke khaatir ho gaya, duniya ko Islam se waqif unhon ne 
karaya. 

Islam (Tauheed) aur Shirk 


Khuda ke siwa jin cheezon ko ageedatann apna markaz e 
tawajjo banaya jaata hai woh hasab zail (below) hain aur yahi 


shirk ki gismain hain: 


(1) Fitraat ke numayan mazahir sooraj, chaand, sitare, 
kehkaashaan (galaxies), dariya, pahaad waghera ko insaan 


khuda maanta hai. 


(2) Qaum ke akaabir, buzurg hastiyaan ko khuda ki azmat 
deta hai. 


(3) Shaandaar qaumi tareekh yeh bhi parastish ki had mein 


aa jaati hai. 


Duniya ko Islam se aur Sahaba se kya mila? 


Islam ek deen e khaalis (pure) hai, iska magsad tauheed e 
khaalis, shirk ki zid ka qiyaam hai. Woh tamaam azmaton 
parastishon ko khatam karta hai, khwah woh mazahir e fitrat 
(suraj, chand etc) ke aitbaar se ho, ya buzuruk parasti ke 
aitbaar se, yeh shaandaar qaumi tareekh ke azeem surmaon 


aur haakimon, bahaduron, shahanshahon ke aitbaar se ho. 


Islam tuloo hote hi woh duniya ke tamaam aa’maal aur 
mamoolat par nazar daala aur har cheez ki hageegat ko le 


liya. Rooh ko le liya jism aur libaas ko chhod diya. Lekin 

Hindu mazhab aaj bhi in sab baaton ko apne seeney se 
lagaye hue hain. Unki mazhabi satah par unki gaum ki 
buzurg hastiyaan tasweeron ki soorat mein deewaron par, 
makanaat mein aur mandiron mein nazar aati hain. Buth 
parasti agar shirk ki zanjeer ki pehli kadi hai, to yeh mulk 
aur qaum ke naamwar hastioun ke mujasimay (famous 


peoples statue) usi shirk ki zanjeer ki aakhri kadi hain. 


Islam (Tauheed) shirk ki zid hai. Islam nizaam e hayat hai, 
qanoon e hayat hai. Sahaba akaram ne is par na sirf amal kiya 
balke is ko aadhi duniya mein phelaya. Aik lakh 40 hazar 
sahaba mein se jo aakhri sahabi is duniya se guzray woh 110 
hijri thi. Is tarah sahaba taqreeban 123 saal deen Islam ki 
dawat mein apni zindagi laga diye. Sahaba akaram ne, Islam 
ki roshni mein duniya ke logon ko tuhumaat (superstitious 
believe) ke daur se bahar nikala aur science ke daur mein 
duniya ko daakhil kiya. Is liye ke mazahir fitrat ki parasti yani 
shirk par mabni mazhab saari duniya mein phailay hue thay 


aur Makkah un sab ka gardh (center point) tha. 


Ise tarah koi shakhsiyat agar kisi ki nazar mein ehtram ki had 
se guzr kar parasti ke magam tak pohnch jati hai to is par 
tangeed mahal aur tangeed se balatar samjhi jati hai. 


Chanachae yahi mushrikana ageeda bunyadi sabab bana 

hua tha, jo physical science (tabeeyati science) ka daur shuru 


karne mein zabardast rukawat bana hua tha. 


Sahaba akaram ne Islam ke nazariya e tauheed ki isha'at (pen 
down) ki aur tareekh mein pehli bar is sabab ko khatam kar 
diya aur science ka daur aur iska aaghaz unhi ki qurbanion 
ka nateeja hai, ageeda e touheed (Monotheism) ne jadeed 
science ko wujood bakhsha, Islam ingalabi mazhab is aitbaar 
se hai ke duniya mein shirk kijagah tauheed ki buniyad gaim 
kar di gayi 


Quran kehta hai ke mazahir fitrat khalig ki azmat aur qudrat 
ki nishaniyan hain aur in par ghaur-o-fikar karna ibadat hai. 
Is tarah taqreeban aik hazaar ayaat aisi milti hain jo kisi bhi 
mazhabi kitaab se is aitbaar se nahi milti ke woh ghaur karne 
ki cheezen hain. Khalig ki azmat ko jaan na ho to takhleeq ki 
azmat is ka zariya hai. Chanachae Islam ka yeh paigham 
ashaab e Rasool ke zariye 123 saal tak is duniya mein aam kiya 
gaya. Awalann (in the first) Arab ke dil o dimagh par yeh cha 
gaya, phir woh aalami ingilab ki soorat ikhtiyar kar liya to 
Asia, Africa, France aur Spain tak pohanch gaya. Usi ingilab 
ke zariye Arab ke buth kaday (idol’s house) khatam huwe, 
Irani aur Roomi hukoomatein jo shirk ke baday qilaay thae 
unko Islam ne maghloob kar diya aus Islam ghalib hogaya. Is 


tarah touheed ka ghalba duniya mein gayam ho gaya. 

Sahaba ke daur yani satween sadi Isvi (7"" AD) se fatuhaat, 
Islam ka daur shuru hua to dasween sadi Go" AD) tak yeh 
haal ho gaya ke Arabi zubaan, Ivan se le kar Spain tak 
tamaam gqaumon ki ilmi zubaan ho gayi aur duniya-e-Islam 
mein kai naamwar science daan peda ho gaye. Jaise- 
Jabir bin Hayyan (Chemist), Ali bin Rabban (Medicine & 
Mathematics), Al-Razi (Ophthalmology),Al-Farabi (Socialist, 
Logician, and Philosopher ), Abu al-Qasim al-Zahrawi 
(Surgery), Al-Waga Muhammad al-Buzjani (Mathematical 
Sciences and Astronomer), Abu Ali  al-Hasan 
(Ophthalmology and Mathematical Sciences), Abu Rayhan 
al-Biruni (Astronomer, Geologist & Algorithmist), Nasir al- 
Din al-Tusi (Astronomer, Algorithmist), Ibn al-Nafis 
(Medical Science, Law, Literature), al-ldrisi (Geography), Abu 
Abdullah  al-Battani (Mathematical Sciences and 
Astronomer), Abu Yusuf Ibn Ishaq (Geography). 


Koiyeh nahi batla sakta ke ilm e science ki ibtidaa tuluelslam 
se pehle hui ya shirk ka khatima Islam se pehle hua, 


Dr. Sir Muhammad Iqbal year 19 mein sahaba akaram ke 
kaarnamon ko, sahaba ki khidmat mein manzoom andaaz 
mein khiraj-eeageedat (tribute) pesh kiye hain is ke chand 


ash'aar mazmoon ki munasbat se pesh hain. 

Hum Se Pehle Tha Ajab Tere Jahan Ka Manzar 
Kahin Masjood Thae Pathar, Kahin Maabood Shajar 


Khugar-e-Paikar-e-Mahsoos Thi Insaan Ki Nazar 
Maanta Phir Koi Un-Dekhe Khuda Ko Kyunkar 


Tujh Ko Maalum Hai Leta Tha Koi Naam Tera? 


Quwwat-e-Baazoo-e-Muslim Ne Kiya Kaam Tera 


Bas Rahe The Yahin Saljuq Bhi, Toorani Bhi 
Ahl-e-Chin Cheen Mein, Iran Mein Sasaani Bhi 


Issi Maamoore Mein Aabad The Yoonani Bhi 
Issi Dunya Mein Yahudi Bhi The, Nusraani Bhi 


Par Tere Naam Pe Talwar Uthai Kis Ne 
Baat Jo Bigdi Huwi Thi, Woh Banaai Kis Ne 


The Hameen Ek Tire Maarka Aaraaon Mein! 
Khushkion Mein Kabhi Larte, Kabhi Dariyaon Mein, 


De Azaane Kabhi Europe Ke Kaleesaaon Mein 
Kabhi Africa Ke Tapte Huwe Sehraaon Mein. 


Shan Ankhon Mein Na Jachti ThiJahan Daron Ki 
Kalima Parhte The Hum Chaon Mein Talwaron Ki 


Hum Jo Jeete The To Jnagon Ki Musibat Ke Liye 
Aur Marte The Tere Naam Ki Azmat Ke Liye 

Thi Na Kuch Taeg-Zani Apni Hukumat Ke Liye 
Sar-Bakaf Phirte The Kya Dehar Mein Doulat Ke Liye 


Tal Na Sakte The Agar Jang Mein Adh Jate The 
Paon Sheron Ke Bhi Maidan Se Ukhad Jate The 


Tujh Se Sarkash Huwa Koi To Bighad Jate The 
Taeg Kya Cheez Hai, Hum Toup Se Larh Jate The 


Nagsh Tauheed Ka Har Dil Pe Bithaya Hum Ne 
Zer-e-Khanjar Bhi Yeh Paigham Sunaya Hum Ne 


Tu Hi Keh De Ke Ukhara Dar-e-Khyber Kis Ne 
Sheher Qaiser Ka Jo Tha, Us Ko Kiya Sar Kis Ne 


Kis Ne Thanda Kiya Atishkuda-e-lran Ko? 
Kis Ne Phir Zinda Kiya Tazkara-e-Yazdaan Ko? 


Kon Si Qoum Fagat Teri Talabgar Huwi 
Aur Tere Liye Zehmat Kash-e-Paikaar Huwi 


Kis Ki Shamsheer Jahangeer, Jahandar Huwi 
Kis Ki Takbeer Se Dunya Teri Baidar Huwi 


Kis Ki Haibat Se Sanam Sehme Huwe Rehte The 
Munh Ke Bal Gir Ke 'HU WA-ALLAH HU AHAD' Kehte The 


Mehfil-e-Kon-o-Makan Mein Sehar-o-Sham Phire 
Mai—e- Tauheed Ko Lekar Sifat-e-Jam Phire 

Koh Mein, Dasht Mein Le Kar Tera Pegham Phire 
Aur Maaloom Hai Tujh Ko, Kabhi Nakaam Phire ! 


Dasht To Dasht Hain, Darya Bhi Na Chhore Hum Ne 
Bahr -e- Zulmaat Mein Dauda Diye Ghode Hum Ne 


Safah-e-Dahar Se Baatil Ko Mitaya Hum Ne 
Nau-e-Insaan Ko Ghulami Se Chhuraya Hum Ne 


Tere Kaabe Ko Jabeenon Se Basaya Hum Ne 
Tere Quran Ko Seenon Se Lagaya Hum Ne 


phir Iqbal tahat ke ashaar mein sahaba ke daur aur un ke 
karnamay jo un ke saath khatm ho gaye us par afsos karte 


hue farmate hain 
buth sanam khanon mein kehte hain musalman gaye 
hai khushi un ko ke Ka'abe ke musalman gaye 


manzil dahr se onton ke hodi khawan gaye 
apni baghlon mein dabaye huye Quran gaye 
teri mahfil bhi gayi chahne wale bhi gaye 
shab ki aahen bhi gayin subah ke nale bhi gaye 
dil tujhe de bhi gaye apna sila le bhi gaye 
aaye baithe bhi na the aur uthaye bhi gaye 


aaye'ushshaq gaye wada -e- firda le kar 
ab unhein dhoond charagh rukh-e zeeba le kar 

insanon ko sab se pehle apni zindagi aziz hoti hai us ke baad 
samaan-e-zindagi aziz hotay hain, Sahaba-e-Karam in dono 
ko Allah ki raah mein jhonk diye thae, Rasool Allah Sahaba- 
e-Karam ke liye irfan yageen ki ek daulat thi, jis se ishq Rasool 
ki aag Sahaba mein paida ho gayi thi, ma'arifat ka pehla darja 
apni zaat se bezari hai. Yeh Sahaba mein aayi thi, aksar 
Sahaba-e-aKaram se karamaat marwi nahin hain, is se pata 
chalta hai ke buzurgi ke liye karamat ka husool ya zuhoor 
zaroori nahin hai, Sahaba-e-akaram Sahabiyyat ke sharaf 
mein sab ke sab yaksaan thay, lekin ilm-o-fazl aur Rasool #3 
se faiz aur sohbat ta’leem se mutasir hone ke mamle mein bhi 


un ke darmiyan farq martabat (ranks) tha. 


Loha aag ki sohbat se apne mein jalanay ki sifat paida kar 
leta hai, mitti phool ki sohbat se mehkne lagti hai, lakdi ke 
saath agar loha jhuda hua ho to woh bhi paani mein tairne 
lagta hai, chawal ke saath kankar bhi chawal ke bhaao mein 
bik jaate hain, is tarah kasarat zikr Sahaba-e-akaram se 


mazkoor ki mohabbat mein izafah ho jata hai. 


Unwaan "Azmat-e- Sahaba-e-akaram" ek aisa wasee' (vast 
subject) unwaan hai, jaise samandar. Zahir hai ke is ki 
tafseelat bhi mukhtalif pehlu waale honge. Ragim al-Huruf 
(writer)un sare pehluon ko nazar andaz kar ke sirf Islam nafz 


waley karnamon ko imkaani ikhtisar ke saath supurd-e 

qalam kiya hai aur is se maqsad yeh hai ke awamun naas 
Sahabi-e-Rasool #8 aur ek tabe'i ke darmiyan farq martabat 
ko samajh saken, kha woh tabe'i khalifa ki haisiyat mein ho 
ya wali ho, ya qutub ho, ya abdaal ho. 


wag tamam hawa - o - maddah bagi hai 

safina chahiye iss bahr-e-bekaraan ke liye 
koze mein dariya, Sahaba-e-akaram deen ki bunyaad hain, 
Sahaba-e-akaram deen ki isha'at karne wale hain, Sahaba-e- 
akaram Rasool Allah #8 se deen ka amal hasil kiye aur 
tabiyeen tak pahunchaye, yeh Rasool-e-Khuda & ki sohbat 
ke liye Allah ki taraf se muntakhib hastiyaan hain. In 
mubarak jama'at ko Rasool ke baad namoona banana hai, 
Ummat-e-Muhammadiyah ko unhi ki itteyba karni chahiye. 
Sahaba-e-Karam ummat ka afzal tareen tabga hai, in ke dil 
paak hain, yeh hastiyaan mukhlis aur un ka ilm gehra hai. 
Allah ta'ala ne isha'at deen ke liye unhein chuna tha, Sahaba 
akaram ka ijma' shar'ii hujjat, un ka munkir da'ira Islam se 
kharij hai. In ki mugaddas jama'at kamaalat-e-Nabawiya ki 
aina-dar hai, Hazoor ki aadat-e-kareema, fazail-e-hameeda, 


shama’il fazila aur akhlaaq azee'ma ke sachay tarjuman yehi 


Sahaba hain." 

Dua hai ke Allah Ta'ala muallif wa jumla maawin aur ahl-o- 
ayaal ko ajr kaseer se nawazay aur is kitaab ko unki mizan 
mein hasanaat ka zakhira bana dey aur iska nafa aam farma 
dey. Allah Ta'ala hum sab ko aakhirat ka yageen, aql-e- 
saleem aur filer-e-mustageem ata farmaaye. 

